section_heading: Recenzije
paragraph_text: Nekoliko kritičara komentiralo je kontroverze oko rečenica u filmu o mentalno zaostalima. Christian Toto iz The Washington Timesa usprotivio se opoziciji: "Tropsku grmljavinu napadaju posebne skupine zbog... česte upotrebe riječi 'retard' ('zaostao'), ali publika koja je sposobna za razlučivanje shvatit će na što je humor usmjeren. I smijat će se tako jako da uopće neće primijetiti uvredu." Duane Durek iz Milwaukee Journal Sentinela napisao je da je film "... jednostavno dovoljno zreo da bi nas uvrijedio. I iako je isto tako smiješan, u njemu nema empatije ili suosjećanja što nas tjera da se zapitamo zašto se smijemo."